Αναστάσιος Χριστόπουλος

Ο Αναστάσιος Χριστόπουλος ήταν νομικός.

Γεννήθηκε στην Ανδρίτσαινα και ήταν γιος του Χρήστου Χριστόπουλου. Ο Αναστάσιος Χριστόπουλος είναι ουσιαστικά ο γενάρχης της σπουδαίας οικογένειας των Χριστοπουλέων, της οποίας τα μέλη διακρίθηκαν στην πολιτική ζωή του τόπου. Σπούδασε νομικά και φιλοσοφία στην Κωνσταντινούπολη και στην Πίζα και έζησε για μερικά χρόνια στο Βουκουρέστι. Με το ξέσπασμα της επανάστασης κατατάχθηκε στον Ιερό Λόχο, αιχμαλωτίστηκε αλλά κατάφερε να δραπετεύσει στο Ιάσιο, όπου παρέμεινε μέχρι το 1828, οπότε και εγκαταστάθηκε μόνιμα στην Ελλάδα.

Στην Ελλάδα διορίστηκε στο δικαστικό σώμα και υπηρέτησε στα δικαστήρια της Άνδρου, των Σπετσών, της Κέας & της Αίγινας ως πρόεδρος δικαστηρίου.Εγκυκλοπαίδεια Δομή, λήμμα Χριστόπουλος Στη συνέχεια μετατέθηκε στην Αθήνα, όπου διετέλεσε πρωτοδίκης, εφέτης και πρόεδρος πρωτοδικών. Επίσης είχε γράψει γραμματική της ελληνικής γλώσσας.

Απεβίωσε το 1854 και αδερφός του ήταν ο στρατηγός της επανάστασης του 21΄, Τζαννέτος Χριστόπουλος.Εφημερίδα «Πατρίς», Ηλεία. Πρόσωπα και γεγονότα στον 20ο αιώνα, σελ. 15, εκδ. εφημερίδα «Πατρίς», Πύργος 2003

 Πηγές 

Κατηγορία:Έλληνες δικαστικοί
Α